rejauldu/bengali-wikipedia huggingface dataset:
thumb|বেদবতী রাবণকে প্রত্যাখ্যান করছে  বেদবতী (দেবনাগরী:वेदवती) হলেন বৃহস্পতিপুত্র কুশধ্বজের কন্যা। ইনি জন্মান্তরে মিথিলার রাজা জনক এর গৃহে সীতা রূপে জন্ম লাভ করেন যিনি রামায়ণ মহাকাব্যের নায়িকা।   জন্মবিবরণ  ব্রহ্মর্ষি কুশধ্বজ লক্ষ্মীকে নিজের কন্যা হিসেবে পাওয়ার জন্য কঠোর তপস্যা শুরু করেন । তাঁর তপস্যায় তুষ্ট হয়ে লক্ষ্মী তাঁর কন্যা রূপে জন্ম নিতে সম্মত হন । একদিন কুশধ্বজ বেদ পাঠ করছিলেন এমন সময় লক্ষ্মী বাঙ্ময়ী মূর্তিতে জন্ম গ্রহণ করেন । ইনি অযোনিসম্ভবা ছিলেন । কুশধ্বজ ও তাঁর স্ত্রী মালাবতী তাঁকে নিজের কন্যা রূপে স্বীকার করেন । বেদ পাঠ কালে জন্ম লাভ করায় এঁর নাম হয় বেদবতী ।   তপস্যা ও বরলাভ  বেদবতী জন্ম লাভ করেই মাতা পিতার অনুমতি নিয়ে পুষ্করতীর্থে তপস্যা করতে যান । সেখানে এক মন্বন্তর তপস্যার পর দৈববাণী হয় " তুমি জন্মান্তরে বিষ্ণুকে পতি রূপে পাবে। " বেদবতীর রূপে মুগ্ধ হয়ে অনেক দেবতা, গন্ধর্ব, যক্ষ , রাক্ষস তাঁকে বিবাহ করতে চেয়েছিলেন কিন্তু মহর্ষির ইচ্ছা ছিল বিষ্ণুই তাঁর জামাতা হন । এজন্য দৈত্যরাজ শুম্ভাসূর ক্রুদ্ধ হয়ে কুশধ্বজকে বধ করেন এবং তার স্ত্রী মালাবতী স্বামীর সাথে চিতারোহণ করেন। মাতৃপিতৃহীন বেদবতী হিমালয়ের বনে কঠোর তপস্যা শুরু করেন।   রাবণ কর্তৃক বেদবতীর নিগ্রহ   একদিন রাবণ বিচরণ করতে করতে দেখলেন এক দেবীর ন্যায় রূপসী কন্যা তপস্যা করছেন । রাবণ বেদবতীকে তাঁর পরিচয় জিজ্ঞাসা করলে তিনি সবিস্তারে তা ব্যক্ত করেন । তিনি রাবণকে অতিথি হিসেবে যথেষ্ট সম্মান প্রদর্শন করেন । কিন্তু রাবণ কামাতুর হয়ে তাঁকে বিবাহের প্রস্তাব দেন । কিন্তু বেদবতী তাতে সম্মত হলেন না । এতে রাবণ তাঁর বিমান থেকে নেমে বলপূর্বক তাঁকে হরণ করার জন্য তাঁর কেশ গ্রহণ করলেন । সহসা বেদবতীর হাত তরবারি হয়ে গেল । তিনি রাবণের হাতে ধরা চুল কেটে ফেললেন । এরপর চিতা জ্বালিয়ে বললেন " বর্বর রাক্ষস তোর দ্বারা স্পৃষ্ট হয়ে আমি আর জীবিত থাকতে চাই না । তোর সবংশে নিধনের জন্য আমি কোন ধার্মিকের গৃহে অযোনিজা কন্যা রূপে পুনরায় জন্ম নেব ।" এই বলে তিনি চিতার আগুনে দেহ ত্যাগ করলেন । সেই কন্যাই সীতা রূপে  বিষ্ণু অবতার রাম এর স্ত্রী হয়ে রাবণের ধ্বংসের কারণ হয়েছিলেন ।   তথ্যসূত্র    বাল্মীকি রামায়ণ - রাজশেখর বসু  পৌরাণিক অভিধান - সুধীরচন্দ সরকার  বিষয়শ্রেণী:রামায়ণের চরিত্র
মার্গারেট অ্যান ইউইং ( née McAdam, পূর্বে Bain ; ১ সেপ্টেম্বর ১৯৪৫ - ২১ মার্চ ২০০৬) একজন স্কটিশ রাজনীতিবিদ এবং সাংবাদিক ছিলেন। তিনি ১৯৭৪ থেকে ১৯৭৯ সাল পর্যন্ত পূর্ব ডানবার্টনশায়ার এবং মোরে ১৯৮৭ থেকে ২০০১ সাল পর্যন্ত স্কটিশ ন্যাশনাল পার্টি (এসএনপি) সংসদ সদস্য হিসাবে দায়িত্ব পালন করেছিলেন এবং ১৯৯৯ থেকে ২০০৬ পর্যন্ত মোরের জন্য স্কটিশ সংসদের (এমএসপি) সদস্য ছিলেন।  ইউইং ১৯৮৪ থেকে ১৯৮৭ সাল পর্যন্ত স্কটিশ ন্যাশনাল পার্টির ডেপুটি লিডার এবং ১৯৮৭ থেকে ১৯৯৯ সাল পর্যন্ত হাউস অফ কমন্সে এসএনপি সংসদীয় গ্রুপের নেতা ছিলেন। তিনি ১৯৯০ সালে এসএনপি নেতৃত্বের প্রার্থী ছিলেন।   প্রারম্ভিক জীবন এবং কর্মজীবন  ইউইং ল্যানার্কে মার্গারেট অ্যান ম্যাকঅ্যাডাম জন্মগ্রহণ করেন, জন ম্যাকঅ্যাডামের কন্যা, যিনি একজন কৃষি শ্রমিক। তিনি বিগার হাই স্কুলে শিক্ষিত হন। বারো বছর বয়সে তার যক্ষ্মা ধরা পড়ে এবং এই কারণে তেরো মাস হাসপাতালে থাকার পরে। তিনি গ্লাসগো বিশ্ববিদ্যালয়ে পড়াশোনা করতে যান, ইংরেজি ভাষা ও সাহিত্যে এমএ ডিগ্রি নিয়ে স্নাতক হন।  তিনি ১৯৭৩ থেকে ১৯৭৪ সাল পর্যন্ত প্রতিকারমূলক শিক্ষার প্রধান শিক্ষক হিসেবে দায়িত্ব পালনের আগে ১৯৭০ থেকে ১৯৭৩ সাল পর্যন্ত স্টার্লিং -এর সেন্ট মোডান হাই স্কুলে একজন ইংরেজি শিক্ষক ছিলেন।Dalyell, Tam (30 March 2006). "Obituary: Margaret Ewing". The Independent. Retrieved 15 December 2016.   তথ্যসূত্র   বিষয়শ্রেণী:ইউইং পরিবার (স্কটল্যান্ড) বিষয়শ্রেণী:স্কটিশ সংসদ সদস্য ২০০৩-২০০৭ বিষয়শ্রেণী:স্কটিশ সংসদ সদস্য ১৯৯৯-২০০৩ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:স্ট্র্যাথক্লাইড বিশ্ববিদ্যালয়ের প্রাক্তন শিক্ষার্থী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ জাতীয় দলের স্কটিশ সংসদ সদস্য বিষয়শ্রেণী:স্কটিশ জাতীয় দলের সংসদ সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:২০০৬-এ মৃত্যু বিষয়শ্রেণী:১৯৪৫-এ জন্ম বিষয়শ্রেণী:স্কটিশ সংসদের নারী সদস্য
সাম্রাজ্য () একক ক্ষমতাধর কোন রাজবংশ, রাজা, সম্রাট দ্বারা শাসিত কোন জনসমষ্টি কিংবা একীভূত কোন এলাকা নির্দেশ করে। আধুনিক ভাবে সাম্রাজ্য ধারনাটির গুনগত ও কার্যক্ষমতাগত ভাবে পরিবর্তন এসেছে। পূর্বে সাম্রাজ্য বলতে শুধু মাত্র কোন রাজা কিংবা সম্রাটের একক শাসনকে বুঝানো হত। বর্তমানে সাম্রাজ্য বলতে আধিপত্য বা প্রভাব বিস্তারকে বুঝানো হয়ে থাকে। রাজনৈতিক ভাবে কিংবা সামরিক প্রভাব বিস্তারকে সাম্রাজ্যের গুনগত সঙ্গা নির্দেশে ব্যবহৃত হয়।   সংজ্ঞা  সাম্রাজ্য হচ্ছে এমনি একটি রাষ্ট্র ব্যবস্থা যেখানে ভিন্ন কোন সংস্কৃতি বা সমাজের রাজনৈতিক-সামরিক প্রভাব অন্য জনগোষ্ঠীর উপর আরোপ করা হয়। এখানে প্রভাব বিস্তার অনেকটা জোর পূর্বক হয়ে থাকে।  ইতিহাস    তথ্যসূত্র    বহিঃসংযোগ  <!-একগাদা ইংরেজি বহিঃসংযোগ দিবেন না -->  বিষয়শ্রেণী:প্রাক্তন সাম্রাজ্য বিষয়শ্রেণী:সাম্রাজ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১৯:০৬, ৫ জুলাই ২০২২ (ইউটিসি) চেরিস সিনক্লেয়ার   – (অপসারণের প্রস্তাবনা দেখুনলগ দেখুন) () WP:BIO অনুযায়ী উল্লেখযোগ্যতা স্পষ্ট নয়।  আফিফ (আলাপ) ০৬:৩০, ২৯ জুন ২০২২ (ইউটিসি)   নিবন্ধটি ইংরেজি উইকিপিডিয়া থেকে অনূদিত। সেখানেও অপসারিত হয়েছে। দেখুন- :w:Wikipedia:Articles for deletion/Cherise Sinclair। — ইয়াহিয়া (আলাপ • অবদান) - ০৯:১০, ২৯ জুন ২০২২ (ইউটিসি)  । ≈ MS Sakib  «আলাপ»  ১৫:৪২, ২৯ জুন ২০২২ (ইউটিসি)   উল্লেখযোগ্য নয়। তাছাড়া ইংরেজিতে যেহেতু আলোচনার মাধ্যমে অপসারিত হয়েছে, তাই নিশ্চিত অপসারণযোগ্য। * NusJaS - আলাপ ১৭:৪৩, ৩০ জুন ২০২২ (ইউটিসি)  : প্রস্তাবনা অনুসারে —গোলাম মুকিত ☆ (আলাপ) ☆ ১০:২৬, ১ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উইলিয়াম লুইস হিউজ, ১ম ব্যারন ডিনোরবেন (১০ নভেম্বর ১৭৬৭ - ১০ ফেব্রুয়ারি ১৮৫২), ছিলেন একজন ওয়েলশ তামার খনির মালিক, সমাজসেবী এবং হুইগ রাজনীতিবিদ।  হিউজ ছিলেন ডেনবিঘশায়ারের কিনমেল হলের রেভারেন্ড এডওয়ার্ড হিউজের পুত্র এবং ট্রেফড্রেথের রেক্টর রবার্ট লুইসের কন্যা মেরির পুত্র। মেরি তার চাচার কাছ থেকে অ্যাঙ্গেলসির লিসডুলাস এস্টেট উত্তরাধিকারসূত্রে পেয়েছিলেন, যার মধ্যে প্যারিস মাউন্টেনও ছিল, যা পরবর্তীতে ইউরোপের বৃহত্তম তামার খনিতে পরিণত হয় এবং হিউজ পরিবারকে প্রচুর সম্পদ অর্জন করে। ডেনবিঘশায়ারের কিনমেল এস্টেট ১৭৮৬ সালে রেভারেন্ড এডওয়ার্ড হিউজেস অধিগ্রহণ করেন।  ১৮০২ সালে ওয়ালিংফোর্ডের দুই প্রতিনিধির একজন হিসেবে উইলিয়াম লুইস হিউজকে পার্লামেন্টে নির্বাচিত করা হয়। এই আসনটি তিনি ১৮৩১ সাল পর্যন্ত অধিষ্ঠিত ছিলেন। পরের বছর তিনি ডেনবিগ কাউন্টির কিনমেলের ব্যারন ডিনোরবেন হিসেবে পির পদে উন্নীত হন। তিনি একজন সমাজসেবীও ছিলেন এবং উল্লেখযোগ্যভাবে কিনমেলে স্থানীয় মেয়েদের জন্য একটি বিনামূল্যের স্কুল প্রতিষ্ঠা করেছিলেন।  ১৮০৩ সালের ১৯ এপ্রিল তিনি রয়েল অ্যাঙ্গেলি মিলিশিয়ার মেজর -কমান্ড্যান্ট নিযুক্ত হন এবং ১৮০৫ সালের আক্রমণ সংকটের সময় ইংল্যান্ডের দক্ষিণ উপকূলে ইউনিটের নেতৃত্ব দেন। তিনি মৃত্যুর আগ পর্যন্ত কর্নেলের ব্যক্তিগত পদমর্যাদাসহ কমান্ডিং অফিসার হিসেবে দায়িত্ব পালন করেন।Bryn Owen, History of the Welsh Militia and Volunteer Corps 1757–1908: 1: Anglesey and Caernarfonshire, Caernarfon: Palace Books, 1989, ISBN 1-871904-00-5, pp. 32–3.War Office, A List of the Officers of the Militia, the Gentlemen & Yeomanry Cavalry, and Volunteer Infantry of the United Kingdom, 11th Edn, London: War Office, 14 October 1805/Uckfield: Naval and Military Press, 2005, ISBN 978-1-84574-207-2.Steve Brown, 'Home Guard: The Forces to Meet the Expected French Invasion/1 September 1805' at The Napoleon Series (archived at the Wayback Machine).Arthur Sleigh, The Royal Militia and Yeomanry Cavalry Army List, April 1850, London: British Army Despatch Press, 1850/Uckfield: Naval and Military Press, 1991, ISBN 978-1-84342-410-9, p. 99.  লর্ড ডিনোরবেন ১৮৫২ সালের ফেব্রুয়ারিতে ৮৪ বছর বয়সে মারা যান এবং তার ছোট কিন্তু একমাত্র জীবিত পুত্র উইলিয়াম ব্যারনির উত্তরসূরী হন। উইলিয়াম অক্ষম হয়ে পড়েন এবং খেতাব অর্জনের মাত্র আট মাস পরেই তার অকাল মৃত্যুর পর খেতাবটি বিলুপ্ত হয়ে যায়। কিনমেল প্রয়াত ব্যারনের চাচাতো ভাই হিউ রবার্ট হিউজের কাছে চলে যান, যিনি "এইচআরএইচ" নামে পরিচিতি লাভ করেন, যা তার মহৎ জীবনযাত্রার প্রতিফলন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:১৮৫২-এ মৃত্যু বিষয়শ্রেণী:১৭৬৭-এ জন্ম
২০১৯ সালের ২৩ জুন রাত সাড়ে এগারোটার দিকে সিলেট থেকে ঢাকাগামী উপবন এক্সপ্রেস একটি কালভার্ট পার হবার সময় দুর্ঘটনার সম্মুখীন হয়। এই দুর্ঘটনায় ৪-৫ জন নিহত ও শতাধিক ব্যক্তি আহত হন।  দুর্ঘটনা ঘটনার দিন উপবন এক্সপ্রেস অতিরিক্ত যাত্রী বহন করছিল। ঢাকা-সিলেট মহাসড়কে তিতাস নদীর উপরে থাকা একটি সেতুর নির্মাণকাজ চলার দরুন রেলপথে যাতায়াত বেড়ে যায় যাত্রীদের।  কুলাউড়া স্টেশন পার হওয়ার পর হঠাৎ উপবন এক্সপ্রেস চালক ট্রেনের গতি বাড়িয়ে দেন। ২৩ জুন রাত সাড়ে এগারোটার দিকে ট্রেনটি মৌলভীবাজারের কুলাউড়া উপজেলার বরমচাল এলাকার বড়ছড়া খালের উপরে থাকা একটি কালভার্ট অতিক্রম করার আগে পেছনে থাকা ১০টি বগি সামনের ৭টি বগি থেকে বিচ্ছিন্ন হয়ে পড়ে। কালভার্টের ওপরে আসলে একটি বগি ছিটকে যেয়ে বড়ছড়া খালে পড়ে যায়। বাকি বগিগুলোর দুটি উল্টে পাশের জমিতে পড়ে যায় ও বাকি ৭টি বগি লাইনচ্যুত হয়ে রেললাইনের পাশে পড়ে।  দুর্ঘটনার পর উদ্ধারকাজে নেমে পড়ে স্থানীয় জনগণ ও আইনশৃঙ্খলা রক্ষাকারী বাহিনী। পরবর্তীতে তাদের সাথে যোগ দেয় বিজিবি। কুলাউড়া রেল দুর্ঘটনার কারণ জানতে রেল মন্ত্রণালয় ২৪ জুন দুইটি পৃথক তদন্ত কমিটি গঠন করে। তদন্তে সংস্কারহীন ঝুঁকিপূর্ণ লাইনের কারণেই দুর্ঘটনা ঘটেছে বলা হয়। এ দুর্ঘটনায় রেলওয়ের যান্ত্রিক, সিগন্যাল ও টেলিকম, প্রকৌশল বিভাগ সব মিলিয়ে ২৮ কোটি ৩৪ লক্ষ টাকার ক্ষতি হয়।  আরও দেখুন  মন্দবাগ ট্রেন সংঘর্ষ  তথ্যসূত্র  বিষয়শ্রেণী:বাংলাদেশে রেল দুর্ঘটনা ও ঘটনা বিষয়শ্রেণী:২০১৯ সালে রেল দুর্ঘটনা বিষয়শ্রেণী:২০১৯-এ বাংলাদেশ বিষয়শ্রেণী:কুলাউড়া উপজেলা
thumb|150px|পিয়ের দ্য ফের্মা  পিয়ের দ্য ফের্মাএই ফরাসি ব্যক্তি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (৩১ অক্টোবর থেকে ৬ ডিসেম্বর ১৬০৭ এর মধ্যে - ১২ জানুয়ারি ১৬৬৫) সপ্তদশ শতকের ফরাসি গণিতবিদ। ১৬৩৭ সালে তিনি একটি গাণিতিক উপপাদ্য প্রস্তাব করেন যেটি পরবর্তীতে ফের্মার শেষ উপপাদ্য হিসেবে পরিচিতি লাভ করে। ফের্মার মৃত্যুর পর তিন শতাব্দীরও অধিক সময় ধরে গণিতবিদরা এটি প্রমাণ করার চেষ্টা করেন। অবশেষে ১৯৯৫ সালে ইংরেজ গণিতবিদ অ্যান্ড্রু ওয়াইল্‌স উপপাদ্যটি প্রমাণ করতে সক্ষম হন।  ফের্মার কাজ থেকে পরবর্তী সময়ে ক্যালকুলাসের জন্ম হয়েছে বলে ধারণা করা হয়। কয়েকটি বিশেষ কাজের জন্য তাকে আলাদাভাবে স্বীকৃতি দেওয়া হয়। এর মধ্যে রয়েছে একটি বক্র রেখার সর্বোচ্চ ও সর্বনিন্ম বিন্দুর স্থানাঙ্ক নির্ণয় যা কিনা সে সময় অন্তরকলন জানা না থাকায় সহজ ছিল না। সংখ্যাতত্ত্বে তার গুরুত্বপূর্ণ অবদান রয়েছে।   পাদটীকা   বিষয়শ্রেণী:১৬০১-এ জন্ম বিষয়শ্রেণী:১৬৬৫-এ মৃত্যু বিষয়শ্রেণী:ফরাসি গণিতবিদ বিষয়শ্রেণী:১৬০৭-এ জন্ম বিষয়শ্রেণী:ফরাসি রোমান ক্যাথলিক বিষয়শ্রেণী:ক্যালকুলাসের ইতিহাস
বারবারে জোর্জাদজে (১৮৩৩-১৮৯৫), যিনি বারবারে এরিস্টভি-জোর্জাদজে নামেও পরিচিত, একজন জর্জিয়ান রাজকন্যা, লেখিকা এবং নারী অধিকারের আইনজীবী ছিলেন।  পটভূমি জোর্জাদজে ১৮৩৩ সালে জর্জিয়ার কিস্তৌরীতে জন্মগ্রহণ করেন এবং তিনি প্রিন্স ডেভিট এরিস্টভির কন্যা। তিনি ১২ বছর বয়সে জাকারিয়া জোর্জাদজের সাথে বিবাহ করেছিলেন। তার ভাই ছিলেন কবি এবং ইতিহাসবিদ রাফায়েল এরিস্টভি।  লেখা thumb|জিওর্জি চুবিনাশভিলি তেলাভী রাজ্যের ইতিহাস ও নৃতাত্ত্বিক যাদুঘরের আঙ্গিনায় বারবারে জোর্জাদজের সমাধি জর্জিয়ার প্রথম নারীবাদী হিসেবে বিবেচিত, জোর্জাদজে ছিলেন একজন কবি, নাট্যকার এবং প্রাবন্ধিক। তিনি ১৮৫৮ সালে সিস্কারি পত্রিকায় কবিতা প্রকাশ শুরু করেন। জনসাধারণের সমালোচনা সত্ত্বেও তিনি দ্রোয়েবা, ইভেরিয়া, কভালি এবং জেজিলির মতো সংবাদপত্র এবং ম্যাগাজিনে প্রকাশ অব্যাহত রেখেছিলেন।  ১৮৬১ সালে তিনি জর্জীয় ভাষার আধুনিকীকরণের চারপাশে বিতর্কে সোচ্চার ছিলেন, বিশেষ করে ইলিয়া চাভচাভাদজে এর ধারণাকে চ্যালেঞ্জ করে।  জর্জাদজের নাটক, আমি যা খুঁজছিলাম এবং যা পেলাম, কুটাইসি থিয়েটারে ১৮৬৭ সালে প্রথম মঞ্চস্থ হয়েছিল। এটি বেশ কয়েক বছর এবং বিভিন্ন প্রেক্ষাগৃহে প্রদর্শিত হয়েছিল।  ১৮৭৪ সালে তিনি রান্নার বই, জর্জীয় রন্ধনপ্রণালী এবং চেষ্টা করা গৃহকর্মী নোট প্রকাশ করেছিলেন। একভটাইম খেলাদজের ছাপাখানা দ্বারা প্রকাশিত, এটি জর্জীয় এবং ইউরোপীয় উভয় খাবারের জন্য রন্ধনপ্রণালী সংগ্রহ করেছে। তার অনেক রন্ধনপ্রণালী ঐতিহ্যবাহী জর্জীয় খাবার তৈরির জন্য আদর্শ অনুশীলন বলে মনে করা হয় এবং বইটি জনপ্রিয় হয়ে উঠছে, যার মধ্যে টেকুনা গাছেচিলাদজের মতো পাচকও রয়েছে।  জোর্জাদজে "তরুণদের মনোযোগের জন্য কিছু শব্দ" পত্র লিখেছিলেন যা ১৮৯৩ সালে কভালি পত্রিকায় প্রকাশিত হয়েছিল। এটি নারীর অধিকার সম্বন্ধে, জর্জীয় নারীবাদের একটি ইশতেহার হিসেবে বিবেচিত।  ২০১৭ সালে জর্জিয়ার জাতীয় সংসদীয় গ্রন্থাগার জর্জাদজের নামে একটি পাঠকক্ষের নামকরণ করে। কক্ষটিতে অনুক বেলুগার ম্যুরাল রয়েছে, যার মধ্যে জোর্জাদজে এবং অন্যান্য জর্জীয় মহিলা লেখক এবং কর্মীদের ম্যুরাল চিত্রিত হয়েছে।  সৃজনশীলতা হারানো স্বামী, সন্তান, দারিদ্র্য এবং নিজের এবং অন্য কারোর জীবন বদলানোর আকাঙ্ক্ষা থাকা বারবারে তার জীবনের শেষের দিকে উদ্ভাবন এবং তার নিজের যোগ্যতাকে অনেক উপায়ে সাধনা করতে চেয়েছিল। তিনি একজন লেখিকা ছিলেন, কবিতা ও নাটকেও কাজ করতেন, প্রচারক বা সাহিত্যিক চিঠি লিখতেন, নারী শিক্ষার ধারণা নিয়ে এসেছিলেন, সমতা প্রচার করেছিলেন, সমস্ত গুরুত্বপূর্ণ ঘটনাতে তার নিজস্ব মতামত ছিল, সাক্ষরতা শেখানোর জন্য তার নিজস্ব পদ্ধতি ছিল। কবিতা, গদ্য, নাট্যবিদ্যা, সাংবাদিকতা - বারবারে এরিস্টভি-জোর্জাদজে এই সমস্ত ক্ষেত্রে তার আকর্ষণীয় কাজ তৈরি করেছেন।  তথ্যসূত্র  বিষয়শ্রেণী:১৮৩৩-এ জন্ম বিষয়শ্রেণী:১৮৯৫-এ মৃত্যু বিষয়শ্রেণী:১৯শ শতাব্দীর লেখিকা বিষয়শ্রেণী:জর্জিয়া (রাষ্ট্র) এর নারীবাদী বিষয়শ্রেণী:রান্নার বইয়ের লেখক
টুর্কু (;  ) ফিনল্যান্ডের দক্ষিণ-পশ্চিমে অরা নদীর তীরে অবস্থিত একটি শহর। টুর্কু ১৩শ শতাব্দীতে প্রতিষ্ঠিত হয়। এটি ফিনল্যান্ডের সবচেয়ে পুরনো শহর। এছাড়া টুর্কু কয়েক শত বছর ধরে এটি ফিনল্যান্ডের সবচেয়ে গুরুত্বপূর্ণ শহর হিসেবে পরিচিত ছিল। ১৮০৯ সালে ফিনল্যান্ড রাশিয়ান সাম্রাজ্যের অন্ত্রর্ভুক্ত হলে ফিনল্যান্ডের রাজধানী হেলসিঙ্কি হয়। ১৮৪০ এর দশকের শেষ অবধি টুর্কু ফিনল্যান্ডের সবচেয়ে জনবহুল শহর ছিল। বর্তমানে ফিনল্যান্ডের দক্ষিণ অঞ্চলের একটি গুরুত্বপূর্ণ ব্যবসায়িক, সাংস্কৃতিক কেন্দ্র।  দীর্ঘ ইতিহাসের কারণে টুর্কু শহরে ফিনল্যান্ডের অনেক ঐতিহাসিক গুরুত্বপূর্ণ ঘটনা ঘটেছে। একারণে ফিনল্যান্ডের ইতিহাসে টুর্কু বিশেষ স্থান দখল করে আছে। এস্তোনিয়ার রাজধানী তালিনের সাথে টুর্কুকে ২০০১ সালে ইউরোপীয়ান ক্যাপিটাল অফ কালচার বা ইউরোপের সাংস্কৃতিক রাজধানী হিসেবে ঘোষণা করা হয়। ১৯৬৬ সালে টুর্কুকে আনুষ্ঠানিকভাবে ক্রিস্‌মাস সিটি অফ ফিনল্যান্ড বলে অভিহিত করা হয়।  ভৌগোলিক অবস্থানের কারণে টুর্কু একটি গুরুত্বপূর্ণ সমুদ্র বন্দর। ব্যবসায়িক ও যাত্রী যাতায়াত উভয় দিক থেকে টুর্কু সমুদ্র বন্দর উল্লেখযোগ্য। ২০১৪ সালের সেপ্টেম্বর নাগাদ, টুর্কুর জনসংখ্যা ১৮৩৮১১, যা ফিনল্যান্ডের ষষ্ঠ বৃহত্তম। এটি ফিনল্যান্ডের তৃতীয় বৃহত্তম নগর। টুর্কুর দাপ্তরিক ভাষা দুইটি। একটি হল ফিনিশ, আরেকটি সুইডিশ। এখানকার ৫.২% মানুষ সুইডিশ ভাষাকে মাতৃভাষা হিসেবে ব্যবহার করে।  যোগাযোগ ব্যবস্থা টুর্কু শহরের প্রধান গণযোগাযোগ ব্যবস্থা হল বাস নেটওয়ার্ক। এই বাস নেটওয়ার্ক স্থানীয় গণযোগাযোগ কর্তৃপক্ষ তত্ত্বাবধান করে। বাস পরিচালনা করে মূলত বিভিন্ন প্রাইভেট কোম্পানি। টুর্কুর পার্শ্ববর্তি শহরগুলোতেও এই বাসগুলো চলে। টুর্কুতে রেল যোগাযোগ ব্যবস্থাও রয়েছে, যা পরিচালনা করে জাতীয় রেলওয়ে কর্তৃপক্ষ। বর্তমানে টুর্কুতে কোন ট্রাম যোগাযোগ নেই। একসময় এখানে ট্রাম বেশ জনপ্রিয় ছিল, কিন্তু ১৯৭২ সালে তা অকার্যকর হয়। তবে শহরের জন্য লাইট রেলের পরিকল্পনা সরকার করছে। এটি শহরের অভ্যন্তরে সেবা দেয়া ছাড়াও পার্শ্ববর্তি শহরগুলোতেও সেবা দিবে।  তথ্যসূত্র  বহিঃসংযোগ   The city's official website at http://www.turku.fi/.  The website of the tourist organisation Turku TouRing at https://web.archive.org/web/20060202002518/http://www.turkutouring.fi/.  Turku – Finland's official Christmas City  বিষয়শ্রেণী:ফিনল্যান্ডের শহর বিষয়শ্রেণী:১৩শ শতাব্দীতে প্রতিষ্ঠিত জনবহুল স্থান
মো: আব্দুল হাই (১ মে ১৯৫২ – ১৬ মার্চ ২০২৪) বাংলাদেশি রাজনীতিবিদ। তিনি ঝিনাইদহ-১ আসনের সাবেক সংসদ সদস্য এবং সাবেক মৎস্য ও প্রাণী সম্পদ প্রতিমন্ত্রী।   প্রাথমিক জীবন  আব্দুল হাই ১ মে ১৯৫২ সালে ঝিনাইদহ জেলা'র শৈলকুপা উপজেলার,মির্জাপুর ইউনিয়ন এর মোহাম্মদপুর গ্রামে জন্মগ্রহণ করেন। তার পিতা ফয়জুদ্দীন মোল্লা ও মাতার ছকিরন নেছা দম্পতির তিন ছেলে ও দুই মেয়ের মধ্যে সবার ছোট তিনি। তিনি ১৯৬৭ সালে এসএসসি পরীক্ষায় উত্তীর্ণ হয়ে ঝিনাইদহ সরকারি কেসি কলেজে ভর্তি হন।  বিবাহিত জীবনে তার এক মেয়ে এবং ২ ছেলে।   রাজনৈতিক জীবন  পেশার ব্যবসায়ী মো: আব্দুল হাই রাজনীতির সঙ্গে সক্রিয় ভাবে যুক্ত আছেন। তিনি ১৯৬৮ সালে মহকুমা ছাত্রলীগের সহ-সভাপতি ও ১৯৬৯ সালে সরকারি কেসি কলেজ ছাত্র সংসদের ভিপি নির্বাচিত হন। একই বছর তিনি বৃহত্তর যশোর জেলা ছাত্রলীগের সহসভাপতি নির্বাচিত হন।  ১৯৭১ সালে স্বাধীনতা যুদ্ধ শুরু হলে তিনি ঝিনাইদহে স্বাধীন বাংলার প্রথম পতাকা উত্তোলন করেন। দেশ স্বাধীনের পর তিনি ঝিনাইদহ যুবলীগের আহ্বায়ক ও ১৯৭৩ সালে যুবলীগের মহকুমা সভাপতি হিসেবে দায়িত্ব পালন করেন।  ১৯৮৭ সালে তিনি ঝিনাইদহ জেলা আওয়ামী লীগের সাংগঠনিক সম্পাদক ও ১৯৯৮ সালে সাধারণ সম্পাদক নির্বাচিত হন।  ২০০১ সালের অষ্টম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।  ২০০৫ সালে আব্দুল হাই ঝিনাইদহ জেলা আওয়ামী লীগের সভাপতি হিসেবে নির্বাচিত হন এবং মৃত্যুর আগপর্যন্ত দায়িত্ব পালন করেন।  ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।  ১৬ সেপ্টেম্বর ২০১২ থেকে ২১ নভেম্বর ২০১৩ সাল পর্যন্ত তিনি মৎস্য ও প্রাণী সম্পদ প্রতিমন্ত্রী হিসেবে দায়িত্ব পালন করেন।  ২০১৪ সালের দশম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।  ২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।  ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।   মৃত্যু  আব্দুল হাই ১৬ মার্চ ২০২৪ সালে স্থানীয় সময় সকাল ৬টায় থাইল্যান্ডের ব্যাংককের বামরুণগাদ হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
রিফর্ম ডার্বি হল ডার্বি, ডার্বিশায়ারে অবস্থিত একটি ব্রিটিশ রাজনৈতিক দল। এটি ২০২০ সালে ডার্বি সিটি কাউন্সিলের পাঁচজন ব্রেক্সিট পার্টি কাউন্সিলরের একটি গ্রুপ দ্বারা প্রতিষ্ঠিত হয়েছিল। যদিও এটি রিফর্ম ইউকে- এর স্থানীয় অধিভুক্ত হিসাবে কাজ করে, এটি একটি পৃথক সত্তা।  দলটি তার প্রদাহজনক ভাষা এবং অভিবাসীদের সম্পর্কে বিভ্রান্তিকর বিবৃতি নিয়ে সমালোচনার সম্মুখীন হয়েছে।   ইতিহাস  ২০২৩ ডার্বি সিটি কাউন্সিল নির্বাচনে, দল ৬ জন কাউন্সিলর নির্বাচিত করেছিল। সেই বছরের স্থানীয় নির্বাচনে সমগ্র দেশে নির্বাচিত একমাত্র সংস্কার কাউন্সিলর ছিলেন এর প্রার্থীরা।  ২০২৩ সালের মে মাসে, পার্টির নেতা, অ্যালান গ্রেভস, লেবার পার্টির প্রার্থীকে ১ ভোটে পরাজিত করে ডার্বির মেয়র নির্বাচিত হন। ওই দলের কাউন্সিলর, মোট ৫১ জনের মধ্যে ২৩ জন, প্রতিবাদে কাউন্সিল চেম্বার থেকে ওয়াক আউট করেন।   তথ্যসূত্র   বিষয়শ্রেণী:যুক্তরাজ্যের ডানপন্থী দল বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:রিফর্ম ইউকে
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: বাংলাদেশে ইসলামী সন্ত্রাসবাদীদের আক্রমণ-এ পুনর্নির্দেশ করা হল।  --জয়ন্ত (আলাপ - অবদান) ১৮:৫৪, ৫ মে ২০১৯ (ইউটিসি) নাজিমুদ্দিন সামাদ   – (অপসারণের প্রস্তাবনা দেখুনলগ দেখুন) () সূত্র থাকলেও নিবন্ধটি একটি ঘটনার জন্য আলোচিত।    মেরাজ (আলাপ) ১৭:৪৪, ২৩ মার্চ ২০১৯ (ইউটিসি) একমত ও বাংলাদেশে ইসলামী সন্ত্রাসবাদীদের আক্রমণ নিবন্ধে পুনর্নির্দেশ করা যেতে পারে। ~ যুদ্ধমন্ত্রী আলাপ ২১:৩৩, ২৩ মার্চ ২০১৯ (ইউটিসি) একত্রিত করুন। --আফতাবুজ্জামান (আলাপ) ১৬:০০, ২৫ মার্চ ২০১৯ (ইউটিসি)  সমর্থন --কায়সার আহমাদ (আলাপ) ০২:০৮, ২৯ মার্চ ২০১৯ (ইউটিসি)  ফয়সাল আরেফিন দীপন  – (অপসারণের প্রস্তাবনা দেখুনলগ দেখুন) () একইসাথে ফয়সাল আরেফিন দীপন নিবন্ধটিও অপসারণ করে পুনর্নির্দেশ করার প্রস্তাব করছি। ~ যুদ্ধমন্ত্রী আলাপ ১২:০২, ২৪ মার্চ ২০১৯ (ইউটিসি) নাহিদ ভাইয়ের সাথে একমত, উভয় নিবন্ধই বাংলাদেশে ইসলামী সন্ত্রাসবাদীদের আক্রমণ নিবন্ধে পুনর্নির্দেশ করা হোক। — অংকন  (আলাপ) ১৫:০২, ২৪ মার্চ ২০১৯ (ইউটিসি) ফয়সাল আরেফিন দীপন পুনর্নির্দেশ না করে ফয়সাল আরেফিন দীপন হত্যাকাণ্ড নামে সরানোর পক্ষে। তার হত্যাকাণ্ড দেশে-বিদেশে পত্র-পত্রিকায় বেশ আলোচিত ঘটনা (বাংলা-ইংরেজি নামে গুগলে খুঁজে পরীক্ষা করা যায়)। যা উইকিপিডিয়া:SINGLEEVENT হিসেবে উর্ত্তীর্ণ। তার হত্যাকাণ্ড ও তার বিচার নিয়ে এখনো সংবাদ প্রকাশিত হয়। --আফতাবুজ্জামান (আলাপ) ১৫:৫৪, ২৫ মার্চ ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রিয়াল মাদ্রিদ ফুটবল ক্লাব হলো স্পেনের মাদ্রিদে অবস্থিত একটি ফুটবল ক্লাব, যেটি স্পেনের সর্বোচ্চ ফুটবল লীগের পর্যায় লা লিগায় প্রতিযোগিতা করে। এই ক্লাবটির প্রতিষ্ঠার পর থেকেই ক্লাবটির হয়ে সর্বমোট ১৮জন সভাপতিত্বের দায়িত্ব পালন করেছেন। এই ক্লাবটি রিয়াল মাদ্রিদ ফুটবল ক্লাবের ক্লাব সদস্যদের মালিকানাধীন এবং এটি সীমিত দায় কোম্পানির মতোই। রিয়াল মাদ্রিদ তাদের সভাপতি একটি ব্যালট নির্বাচনের মাধ্যমে নির্বাচিত করে। খেলোয়াড় এবং কর্মীদের সঙ্গে আনুষ্ঠানিকভাবে চুক্তি স্বাক্ষরিতসহ ক্লাবের সামগ্রিক ব্যবস্থাপনার দায়িত্ব পালন করারই হচ্ছে সভাপতির প্রধান দায়িত্ব। স্পেনে, প্রত্যেক সভাপতির তাদের ক্লাবের প্রথম দলের খেলা মাঠে বসে দেখা বাধ্যতামূলক, যেখানে সভাপতি বিপরীত দলের সভাপতির সাথে বসে খেলা উপভোগ করে থাকে।  প্রতিষ্ঠার পর থেকে, অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ (সসিওস) তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে। সান্তিয়াগো বার্নাব্যু ইয়েস্তে এই ক্লাবের সবচেয়ে বেশি দিন সভাপতিত্বের দায়িত্ব পালন করেছেন (৩৫ বছর, ১৯৪৩ থেকে ১৯৭৮ পর্যন্ত)। এছাড়াও বার্নাব্যু থাকাকালীন রিয়াল মাদ্রিদ সর্বাধিক ট্রফি (৩২) জয়লাভ করেছিল। ২০০০ সালে, আলফ্রেদো দি স্তেফানো রিয়াল মাদ্রিদের "ক্লাবের মাননীয় সভাপতি" হিসেবে নিয়োগ করা হয়েছিল।  সভাপতির তালিকা নিম্নে রিয়াল মাদ্রিদ ফুটবল ক্লাবের ইতিহাসের সভাপতিদের তালিকা উল্লেখ করা হয়েছে: thumb|right|170px|রাফায়েল সানচেজ গুয়েরা স্পেনের গৃহযুদ্ধের সময় সভাপতির দায়িত্ব পালন করেছেন। thumb|right|170px|রিয়াল মাদ্রিদের বর্তমান সভাপতি ফ্লোরেন্তিনো পেরেজ। নামযোগদানের তারিখপ্রস্থানের তারিখ হুলিয়ান পালাসিওস১৯০০৬ মার্চ ১৯০২ হুয়ান পাদ্রোস৬ মার্চ ১৯০২জানুয়ারি ১৯০৪ কার্লোস পাদ্রোসজানুয়ারি ১৯০৪১৯০৮ আদোলফো মেলেন্দেজ১৯০৮জুলাই ১৯১৬ পেদ্রো পারাগেসজুলাই ১৯১৬১৬ মে ১৯২৬ লুইস দে উরকিজো১৬ মে ১৯২৬১৯৩০ লুইস উসেরা১৯৩০৩১ মে ১৯৩৫ রাফায়েল সানচেজ গুয়েরা৩১ মে ১৯৩৫৪ আগস্ট ১৯৩৬ আদোলফো মেলেন্দেজ৪ আগস্ট ১৯৩৬২৭ নভেম্বর ১৯৪০ আন্তোনিও সান্তোস পেরালবা২৭ নভেম্বর ১৯৪০১১ সেপ্টেম্বর ১৯৪৩ সান্তিয়াগো বার্নাব্যু ইয়েস্তে১১ সেপ্টেম্বর ১৯৪৩২ জুন ১৯৭৮ লুইস দে কার্লোসসেপ্টেম্বর ১৯৭৮২৪ মে ১৯৮৫ রামোন মেন্দোজা২৪ মে ১৯৮৫২৬ নভেম্বর ১৯৯৫ লরেঞ্জো সাঞ্জ২৬ নভেম্বর ১৯৯৫১৬ জুলাই ২০০০ ফ্লোরেন্তিনো পেরেজ১৬ জুলাই ২০০০২৭ ফেব্রুয়ারি ২০০৬ ফের্নান্দো মার্তিন আলভারেজ২৭ ফেব্রুয়ারি ২০০৬২৬ এপ্রিল ২০০৬ লুইস গোমেজ-মোন্তেহানো২৬ এপ্রিল ২০০৬২ জুলাই ২০০৬ রামোন কালদেরন২ জুলাই ২০০৬১৬ জানুয়ারি ২০০৯ ভিসেন্তে বলুদা১৬ জানুয়ারি ২০০৯৩১ মে ২০০৯ ফ্লোরেন্তিনো পেরেজ১ জুন ২০০৯বর্তমান  মাননীয় সভাপতির তালিকা নামযোগদানের তারিখ কার্লোস পাদ্রোস১৯০৮ আদোলফো মেলেন্দেজ১৯১৩ ত্রয়োদশ আলফনসো২৯ জুন ১৯২০ সান্তিয়াগো বার্নাব্যু দে ইয়েস্তে২৭ মে ১৯৪৮  আলফ্রেদো দি স্তেফানো৫ নভেম্বর ২০০০ ফ্রাঞ্চিস্কো "পাকো" হেন্তো২০১৬Presidencia de Honor de Paco Gento আমান্সিও আমারো২০২২ পিররি২০২৩  তথ্যসূত্র  বিষয়শ্রেণী:রিয়াল মাদ্রিদ ফুটবল ক্লাবের সভাপতি রিয়াল মাদ্রিদ
১৯৯৯ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161  ৪ জুলাই কুয়েতে সাধারণ নির্বাচন অনুষ্ঠিত হয়। মোট ২৮৮ জন প্রার্থী নির্বাচনে প্রতিদ্বন্দ্বিতা করেছিল, Kuwait Inter-Parliamentary Union যা দেখেছিল সরকার সমর্থক প্রার্থী এবং ধর্মনিরপেক্ষ বিরোধী প্রার্থীরা সংসদের দুটি বৃহত্তম ব্লক হিসেবে আবির্ভূত হয়েছে। ভোটার উপস্থিতি ছিল ৮৩%।Nohlen et al., p162   ফলাফল    তথ্যসূত্র   বিষয়শ্রেণী:১৯৯৯-এ এশিয়ায় নির্বাচন বিষয়শ্রেণী:১৯৯৯-এ কুয়েত ১৯৯৯ বিষয়শ্রেণী:নির্দলীয় নির্বাচন